**PIEMINEKĻU, PIEMIŅAS ZĪMJU UN PIEMIŅAS VIETU IZVEIDES KONSULTATĪVĀS PADOMES ATZINUMS**

Rīgā, 2021. gada 23. decembrī

***Par 1991. gada Barikāžu piemiņas vietas izveidi Ozolnieku pagastā***

1. **Iesniedzējs** *(norāda atzinuma īsu būtību un objekta nosaukumu, par kuru atzinums sniegts)***:**

Jelgavas novada Kultūras pārvalde iesniedza izskatīšanai Pieminekļu, piemiņas zīmju un piemiņas vietu izveides konsultatīvajā padomē (turpmāk – padome) Ozolnieku novada domei adresētu barikāžu dalībnieku lūgumu izveidot barikāžu piemiņas vietu publiskajā ārtelpā pie Ozolnieku Tautas nama, Rīgas ielā 23, Ozolniekos, Ozolnieku pagastā, Jelgavas novadā (turpmāk – iecere).

1. **Paredzētā darbības vieta:**
	1. **Objekta veids un kadastra apzīmējums:** zemes vienība ar kadastra Nr. 54660011193.
	2. **Objekta atrašanās adrese:** Rīgas ielā 23, Ozolniekos, Ozolnieku pagastā, Jelgavas novadā.
2. **Iesniedzēja prasījums (iesniegums)** *(norāda informāciju atbilstoši saņemtajiem dokumentiem un MK noteikumiem Nr. 218)***:** Izveidot barikāžu piemiņas vietu publiskajā ārtelpā pie Ozolnieku Tautas nama, Rīgas ielā 23, Ozolniekos, Ozolnieku pagastā, Jelgavas novadā.

**4. Faktu konstatējums:**

**4.1. Pēc iesniegtās dokumentācijas saņemšanas (norāda saņemšanas datumu) vispārīgi apraksta galvenos faktus un iesniegto dokumentāciju:**

Vides aizsardzības un reģionālās attīstības ministrijā 2021. gada 7. decembrī saņemta Jelgavas novada Kultūras pārvaldes 2021. gada 7. decembra vēstule Nr. KUL/3-18/21/6 “Par 1991. gada Barikāžu piemiņas vietas izveidi Ozolnieku pagastā”, kurai pielikumā pievienots:

4.1.1. 1991. gada Barikāžu dalībnieku iesniegums;

4.1.2. Jelgavas novada pašvaldības Ozolnieku administrācijas apliecinājums ieceres īstenošanai un izraksts no zemesgrāmatas;

4.1.3. 1991.gada Barikāžu piemiņas vietas akmens gravējuma makets.

* 1. **Konstatē un apraksta vēsturiskā notikuma faktu vai personas vēsturisko nozīmīgumu un ietvertās ieceres atbilstību normatīvajiem aktiem:**

Vēsturiskā notikuma fakta – 1991. gada barikāžu Latvijas valstiskās neatkarības aizsardzībai – nozīmība nav noliedzama, tādēļ ir svarīgi veidot un nostiprināt šā fakta piemiņu individuālajā un kolektīvajā vēsturiskajā atmiņā. Tomēr ir vēl svarīgāk šo piemiņu veidot pienācīgā formā, proti, augstā arhitektoniskā, mākslinieciskā un dizaina kvalitātē.

Pašreizējā izpildījumā, spriežot pēc izvērtēšanai iesniegtā ieceres vizualizācijas attēla (Barikāžu piemiņas akmens gravējuma makets), šāda kvalitāte nav konstatējama. Šā piemiņas objekta vēstījuma dizains pilnveidojams saturiski un pēc formas, nodrošinot piemiņas akmens un tam pievienotā dizaina elementa kompozicionālo vienotību un kvalitatīvāku risinājumu.

Līdz ar to iecere par konkrētās piemiņas zīmes izvietošanu publiskajā ārtelpā pašlaik neatbilst normatīvo aktu prasībām attiecīgajā jomā. Uz ieceres piemiņas zīmes izvietotā (akmenī iegravētā) teksta saturs būtiski koriģējams, atspoguļojot objekta piesaisti šai konkrētajai vietai un attiecīgajam vēsturiskajam notikumam, teksta sagatavošanā piesaistot vēsturniekus. Piedāvātā redakcijā nesaskan ar dominējošo skatījumu uz latviešu nācijas valsts gribu kā Latvijas Republikas dibināšanas un neatkarības atgūšanas galveno faktoru.

Tekstam būtu jāatspoguļo tas, ka cilvēku izvēle aktīvi rīkoties bija pamats neatkarības un brīvības iegūšanai.

**4.3. Vērtē ieceres arhitektonisko, māksliniecisko un dizaina kvalitāti:**

Padomei ir būtiski iebildumi pret ieceres arhitektonisko, māksliniecisko un dizaina kvalitāti, jo nav pamata uzskatīt, ka ieceres piemiņas vietas apjoms tiks izveidots augstā arhitektoniskā, mākslinieciskā un dizaina kvalitātē. Par augstu dizaina kvalitāti neliecina stilizētais klišejiskais ugunskura un liesmu attēls, kas ieceres īstenošanas gadījumā aizstājams ar mākslinieciski pilnvērtīgāku attēlu. Tā kā objekts iekļaujas oficiālas valsts atceres dienas svinīgajā norisē, papildus būtu vēlams arī plāns, kas atspoguļotu piemiņas akmens vietu ikgadējos atceres pasākumos.

**4.4. Norāda iesniegtās dokumentācijas izvērtēšanas padomes sēdē datumu un pieņemto konceptuālo lēmumu:**

Iesniegtā dokumentācija ir izvērtēta padomes 2021. gada 23. decembra sēdē.

**Konceptuālais lēmums**: atbalstīt ieceri.

**5. Atzinuma pamatojums** *(norāda atzinuma un pieņemtā lēmuma pamatojumu)***:**

Atzinumu un pieņemto lēmumu pamato 1991. gada notikumu sabiedriskais un kultūrvēsturiskais nozīmīgums.

**6. Atzinums: Norāda padomes sēdes datumu un pieņemto lēmumu** (atbalstīt ieceri; neatbalstīt ieceri; atlikt ieceres vērtēšanu konstatēto trūkumu dēļ, nosakot termiņu to novēršanai)**:**

Padomes 2021. gada 23. decembra sēdes protokola Nr. 6 lēmums:

- **atbalstīt ieceri.**

Padomes priekšsēdētāja Elita Turka

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU